Entibo

Un entibo u pantano ye un laco artificial emplegato ta almagacenar augua. A finalidat d'istas construccions gosa estar una u mas d'as siguients: Controlar as riadas u protecher contra la marea alta. Creyar una reserva d'augua potable. Alimentar una central hidroelectrica. Se creyan en construir una entiba con formigón, tierra, rocas, etc. a traviés d'un río u en un ibón. L'IJsselmeer en os Países Baixos, con 1.100 km², ye l'entibo mas gran d'Europa Occidental. Entibos d'Aragón Os entibos mes antigos conoixitos d'Aragón son de tiempos d'os romanos, y son ya plens de sedimentos. Destaca l'entibo romano que da nombre a Almonecir de la Cuba. Os entibos actuals son d'o sieglo XX, remontando-se a la dictadura de Primo de Rivera (Entibo de Pena), u a la dictadura franquista (Entibo de Mequinenza). Contino s'amuestran os prencipals entibos d'Aragón. Impactos ambientals d'os entibos Os entibos causan impactos ambientals variatos. En as biocenosis fluvials ye directo por modificar a dinamica fluvial, o que produce un deterioro d'os ecosistemas fluvials, que fa que cambien a flora y fauna d'os ríos. A construcción d'un entibo provoca un important disminución d'a biodiversidat, afavoreixe a introducción d'especies foranas (como os siluros en l'Ebro), y a substitución d'especies d'alta valor ecolochica por especiés mes cosmopolitas u ubicuas. Encara que a vegatas os entibos atraigan aus acuaticas y limicolas, no compensa a perda d'especies acuaticas porque as aus acuaticas y limicolas son especies colonizaderas y a vegatas cosmopolitas. Si que ye verdat que os entibos pueden convertir-se en puesto de paso temporal pa especies migraderas raras u en camín de desapareixer, pero gosan tener como opción muitos entibos, a part de zonas humidas naturals susceptibles de ser protechitas. Os entibos tienen un efecto barrera pa poblacions acuaticas y terrestres, y en bel caso as poblacions quedan aislatas por perder o río a suya función de corridor ecolochico, con o que belunas no alcanzan una mida minima pa estar viables y rematan por desapareixer. A construcción de grans entibas chenera impactos serios por afectar negativament a especies migraderas de peixes (salmons, anguilas), que son incapables de remontar l'obstaclo que suposa a presa. En o caso d'os salmons suposa no reproducir-se, ya que puyan auguas ent'alto pa desovar. Veyer tamién Estanca. Referencias Vinclos externos (es) Datos sobre os entibos d'Aragón